UK की दूसरी सबसे बड़ी मैराथन 4.50 घंटे में पूरी की; PHOTOS वायरल
Manchester Marathon; Who Is Madhusmita Jena Das? Folow UK Marathon Latest News, Reports And More On Marathon  यूके में रहने वाली भारतीय मूल की एक उड़िया महिला ने संबलपुरी साड़ी पहनकर रविवार को एक मैराथन में दौड़ लगाई।
UK में रहने वाली भारतीय मूल की एक उड़िया महिला ने संबलपुरी साड़ी पहनकर एक मैराथन में दौड़कर नया रिकॉर्ड बनाया। मैनचेस्टर में रविवार को 42.5 किमी की मैराथन को महिला ने 4 घंटे 50 मिनट में पूरा किया। यह UK की दूसरी सबसे बड़ी मैराथन है। महिला की साड़ी पहनकर दौड़ लगाने की तस्वीर सोशल मीडिया पर वायरल हो रही है। महिला का नाम मधुस्मिता जेना दास है। इनकी उम्र 41 साल है।
दरअसल, एक ट्विटर यूजर ने मधुस्मिता को साड़ी पहनकर मैराथन में दौड़ लगाते हुए देखा। उसने इस घटना की तस्वीर सोशल मीडिया पर साझा की और लिखा, UK के मैनचेस्टर में रहने वाली एक उड़िया ने संबलपुरी साड़ी पहनकर UK के दूसरे सबसे बड़े मैराथन ‘मैनचेस्टर मैराथन 2023’ में दौड़ लगाई! ये बहुत ही अच्छा पल है। पूरे समाज के लिए यह गर्व की बात है।
वहीं, फ्रेंड्स ऑफ इंडिया सोसाइटी इंटल UK के आधिकारिक ट्विटर अकाउंट ने मैराथन का एक वीडियो भी साझा किया, जिसमें मधुस्मिता साड़ी में आराम से दौड़ती हुई दिख रही हैं, जबकि उनके दोस्त और परिवार वाले उनके लिए तालियां बजा रहे हैं। मधुस्मिता दुनिया भर में कई मैराथन और अल्ट्रा-मैराथन दौड़ चुकी हैं।
सोशल मीडिया यूजर्स बोले- हमें अपनी संस्कृति दुनिया को इस तरह दिखानी चाहिए
तस्वीर वायरल होने के बाद से सोशल मीडिया यूजर्स महिला के जज्बे की तारीफ कर रहे हैं। एक यूजर ने लिखा, प्राउड मोमेंट.. लगे रहो डियर। वहीं एक अन्य ने लिखा, वाह कितनी प्यारी तस्वीर है। हमें अपनी संस्कृति दुनिया को इस तरह दिखानी चाहिए, जो विदेशी पोशाक पहनने के लिए तैयार हैं, कृपया उससे सीखें।